Diskusjon:Martin Beck

message: Denne og linkede artikler blander sammen Sjöwall & Wahlöös romanserie og TV-filmene/serien som ble laget på 90-tallet.
Det er forskjeller mellom romanene og de ulike filmatiseringene hva gjelder plott, og personene er svært til dels svært forskjellige.
Jeg foreslår at artiklene skrives om slik at de bare omhandler TV-filmene/serien.
S & Ws romanserie er omtalt i artikkelen Sjöwall & Wahlöö.
--T.B.Hansen 2. okt 2006 kl. 13:45 (UTC)
replies: text: Jeg er uenig. Visst er det bare tre personer som er med i både romanene/filmene på den ene siden og TV-serien på den andre, men det inkluderer da også de to hovedpersonene. På de tre andre språkene det er artikler om Beck (engelsk, tysk, svensk) så er det også under en heading.

text: Om det skal splittes opp så blir det i hvert fall galt å ha det under Sjöwall & Wahlöö. Det blir som om det som skulle stå om Harry Potter på norsk Wikipedia sto i artikkelen om J.K. Rowling. Da må det evt. være en artikkel om TV-serien og en om romanserien. Men jeg ser faktisk ikke poenget med dette. TV-serien er basert på figurene i bøkene, og selv om den er satt i nåtiden så er begge hovedpersonene ganske så tro mot S&Ws fremstilling.

text: Når det er sagt har jeg intensjoner om å skrive mer om temaer knyttet til Martin Beck, og på sikt kan det kanskje være et poeng å endre litt. Men ikke slik det er nå.--Pungmose 4. okt 2006 kl. 23:54 (UTC)
replies: text: :Jeg støtter Pungmoses argumentasjon. Artikler bør ikke splittes kunstig. --Finn Bjørklid 4. okt 2006 kl. 23:57 (UTC)
replies: text: ::Martin Beck-konseptet hører til TV- og filmadapsjonene. Beck er ingen uttalt hovedperson i bøkene, selv om han er en samlede gjennomgangsfigur. Bokserien er ikke kjent som «Martin Beck-serien» (i alle fall ikke før forlagenes markedsavdelinger oppdaget TV-serien), men som «Roman om ett brott» eller (oftere) «Sjöwall & Wahlöö»-serien. Forfatterteamet Sjöwall & Wahlöö har ikke skrevet annet enn de 10 romanene i ...ett brott-serien, så S&W-begrepet er i praksis identisk med romanserien. Disse romanene har en viss handling og en viss form, og er ikke identiske med filmene som er basert på dem. Personene som opptrer i filmene er heller ikke identiske med romanpersonene. En film basert på en roman er en tolkning av enkelte motiver fra romanen. Rollene i filmen er tolkninger av personene fra romanen. Både plott og personer er mer eller mindre forandret for å passe inn i et nytt medium og et mindre format.Artiklene her: Presentasjonen av personene i disse artiklene viser en ureflektert blanding av roman- og film-personene. F.eks. står det at Gunnvald Larsson først var politimann i Motala, og kom til Stockholm etter Roseanna-saken. Men Larsson opptrer ikke i romanen Roseanna; der møter vi en helt annen type lokal etterforsker (som også har gjesteroller i senere romaner). I romanene er det heller ingen tvil om at Larsson er kommunist (men av en mer «gammeldags» sort enn datidens maoistiske ideal). I romanene sverger han til «øst-Europeiske kvalitetsvarer» (bl.a. kjører han EMW; en etterkrigs Øst-Tysk kopi av førkrigs BMW). Benny Skacke er ingen gjennomgangsfigur i romanserien. I filmene fra 90-tallet erstatter Skacke-rollen delvis romanenes Åke Stenström. I filmene har den i romanene håpløst trege Rønn overtatt Melanders fabelaktige hukommelse. Filmene har droppet Becks «idealkvinne« Rhea Nilsen. M.m. Nåtidsperspektivet i 90-tallsfilmene gjorde det nødvendig å gjøre store forandringer i romanplottene; flere av disse er basert på politiske forklaringsmodeller som virker håpløse 30 år senere. Romanenes personer har karaktertrekk typiske for sin generasjon (dagens 75–90-åringer), og holdninger som få ville tatt alvorlig idag. Romanene er veldig tidstypiske og «daterte».Filmene fra 90-tallet har stort sett behold grunn-plottene og litt av «personligheten» til S&Ws figurer. Martin Beck og Gunnvald Larsson i TV-serien Beck har ikke annet enn navnet til felles med S&W-figurene. Dersom det ikke er mulig å skille personene slik de fremstilles av Sjöwall & Wahlöö, og slik de fremstilles i ulike filmatiseringer (ikke glem de amerikanske versjonene av «Beck»/Martin og «Larsson»/Larsen i The Laughing Policeman!), må det i alle fall gå frem av artiklene at det er forskjeller mellom romanene og filmatiseringene.--T.B.Hansen 5. okt 2006 kl. 13:53 (UTC)

message: Bør ikke filmene skilles ut, enten i parentes, eller som egen liste ettersom vi i flere av tilfellene har artikkel om både bok og film(er)? --Wikijens (diskusjon) 11. apr. 2015 kl. 23:24 (CEST)
thread_title:  Bøker og filmer